# OBČINA PREVALJE

**Trg 2a**

**PREVALJE**

### OBČINSKI SVET

Številka: 032-0001/2014-24

Datum: 18. junij 2015

## Z A P I S N I K

7. redne seje Občinskega sveta Občine Prevalje, ki je bila dne 18. junija 2015, ob 17.00 uri v sejni sobi Občine Prevalje, Trg 2a, Prevalje.

Sejo je v skladu z 19. členom Statuta Občine Prevalje (Uradno glasilo slovenskih občin, št. 18/06, 19/06-popr., 34/07, 15/10, 12/13, 12/13) in 22. členom Poslovnika občinskega sveta Občine Prevalje (Uradno glasilo slovenskih občin, št. 18/06, 1/08, 5/11 in 12/13) sklical župan dr. Matija Tasič z naslednjim predlaganim dnevnim redom:

1. Ugotovitev sklepčnosti.
2. Potrditev dnevnega reda 7. redne seje.
3. Pregled in potrditev zapisnika 6. redne seje.
4. Predlog Sklepa o razveljavitvi Sklepa št. 3500-0002/2008-10, z dne 30.4.2014 in Sklepa o razveljavitvi Odloka o lokacijskem načrtu za odlagališče nenevarnih odpadkov Koroške regije (Ur. list RS, št. 38/2006), št.: 3500-0002-1/2008-10, z dne 18.12.2014.
5. Predlog Odloka o občinskem prostorskem načrtu Občine Prevalje (OPN) – hitri postopek.
6. Predlog Odloka o spremembi Odloka o proračunu Občine Prevalje za leto 2015 – Rebalans proračuna I.
7. Predlog Statuta Občine Prevalje – I. obravnava.
8. Predlog Poslovnika Občinskega sveta Občine Prevalje – I. obravnava.
9. Osnovna šola Franja Goloba Prevalje – šolsko leto 2015/2016

a. Oblikovanje oddelkov v Enoti Vrtec Prevalje v šolskem letu 2015/2016.

b. Soglasje k sistemizaciji delovnih mest v OŠ Prevalje in Enoti Vrtec Prevalje v šolskem letu 2015/2016.

1. Lista prosilcev za dodelitev neprofitnih stanovanj v najem.
2. Premoženjskopravne zadeve - Ukinitev javnega dobra.
3. Pobude in vprašanja.
4. Razno.

Seje sta se udeležila župan dr. Matija TASIČ in podžupanja Margareta JUKIČ. Podžupan Andrej STERMEC je svojo odsotnost opravičil.

Seje so se udeležili člani občinskega sveta:

1. Zdravko FAJMUT,
2. Matej PEČNIK,
3. Stašo LODRANT,
4. Ivan BACKOVIĆ,
5. dr. Karla ODER (od 17.07 dalje),
6. Aleksander RISTIČ,
7. Vladimir PORI,
8. Bernard PAČNIK,
9. Rafael ŠKUFCA,
10. Marija ŠUŠEL,
11. Štefan PERŠAK,
12. Hedvika GORENŠEK,
13. Bogdan PUPAVAC,
14. Maks PUČELJ.

Svetnica Ana SIRK PRISLAN je svojo odsotnost opravičila.

Seje so se udeležili še :

1. Sanja Godec
2. Maja Friedl, Kaliopa d.o.o.
3. Tomo Globočnik, Domplan d.d.
4. Mira Hancman, ravnateljica OŠ Franja Goloba Prevalje
5. Danilo VUTE, tajnik občinske uprave,
6. Veronika ŠART, občinska uprava,
7. Žiga BERLOŽNIK, medobčinska uprava,

Novinarji :

1. TV Uršlja, snemalci.

## K tč. 1

**UGOTOVITEV SKLEPČNOSTI**

Na seji je bilo prisotnih 14 občinskih svetnikov.

V času glasovanja je bilo v dvorani 14 svetnikov.

S 14 glasovi za, 0 proti, je bil sprejet

**SKLEP:**

**Občinski svet Občine Prevalje ugotovi, da je 7. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 7. REDNE SEJE**

Aleksander Ristič predlaga, da se na dnevni red uvrsti tudi podajanje soglasja k imenovanju direktorja Zdravstvenega doma Ravne na Koroškem. Župan opozori, da mora točko prej obravnavati še Komisija za mandatna vprašanja, volitve in imenovanja, šele nato se lahko uvrsti na dnevni red. Vladimir Pori se z g. Rističem strinja in predlaga, da se točka čim prej uvrsti na dnevni red.

V času glasovanja je bilo v dvorani 14 svetnikov.

S 12 glasovi za, 0 proti, je bil sprejet

**SKLEP:**

**Občinski svet Občine Prevalje je na svoji 7. redni seji, dne 18. junija 2015, sprejel dnevni red 7. redne seje v predlagani obliki.**

**K tč. 3**

**PREGLED IN POTRDITEV ZAPISNIKA 6. REDNE SEJE**

Župan poda zapisnik 6. redne seje v razpravo in pove, da pisnih pripomb na zapisnik ni bilo.

Bernard Pačnik pove, da je dal pobudo za ureditev ceste prosti stražarnici ter da je bilo obljubljeno, da se bodo dela pričela v roku 14 dni, vendar se še do tega dne niso pričela. Tajnik Danilo Vute pove, da grediranje, ki je bilo dogovorjeno, še ni končano. Kvaliteta dobavljenega peska je bila zelo slaba, zato so se dela ustavila, nadaljevala se bodo kmalu.

V času glasovanja je bilo v dvorani 14 svetnikov.

S 14 glasovi za, 0 proti, je bil sprejet

**SKLEP:**

**Občinski svet Občine Prevalje potrdi zapisnik 6. redne seje Občinskega sveta Občine Prevalje.**

**K tč. 4**

**Predlog Sklepa o razveljavitvi Sklepa št. 3500-0002/2008-10, z dne 30.4.2014 in Sklepa o razveljavitvi Odloka o lokacijskem načrtu za odlagališče nenevarnih odpadkov Koroške regije (Ur. list RS, št. 38/2006), št.: 3500-0002-1/2008-10, z dne 18.12.2014.**

Župan poda kratko obrazložitev.

Predsednik Odbora za komunalne zadeve in varstvo okolja, Matej Pečnik, pove, da se je odbor s predlaganima sklepoma seznanil in ga predlaga občinskemu svetu v obravnavo in sprejem.

Predsednik Komisije za statut in pravna vprašanja, Zdravko Fajmut, pove, da je komisija sklepa preučila ter ocenila, da sta potrebna in ju predlaga občinskemu svetu v obravnavo in sprejem.

Razprave ni bilo.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP 1:**

**Občinski svet Občine Prevalje sprejme Sklep o razveljavitvi Sklepa št. 3500-0002/2008-10, z dne 30.4.2014.**

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP 2:**

**Občinski svet Občine Prevalje sprejme Sklep o razveljavitvi Odloka o lokacijskem načrtu za odlagališče nenevarnih odpadkov Koroške regije (Ur. list RS, št. 38/2006), št. 3500-0002-1/2008-10, z dne 18.12.2014.**

**Sklep se objavi v Uradnem glasilu slovenskih občin.**

**K tč. 5**

**Predlog Odloka o občinskem prostorskem načrtu**

**Občine Prevalje (OPN) – hitri postopek.**

Župan poda kratek uvod. Obrazložitev predloga odloka poda Maja Friedl iz podjetja Kaliopa d.o.o., ki je odlok pripravilo.

Predsednik Odbora za komunalne zadeve in varstvo okolja, Matej Pečnik, pove, da je bilo na seji odbora postavljenih kar nekaj vprašanj, ki so bila vsa pojasnjena, odbor je imel konkretno vprašanje glede območja PR41, ki bi naj bilo ustrezno urejeno, pred samo gradnjo na tem območju pa bi naj bila urejena vsa ustrezna komunalna infrastruktura. Župan predlaga, da se glede območja PR41 posebej opredeli, da se mora zanj sprejeti OPPN. Predsednik odbora nadaljuje, da se je odbor s predlogom odloka seznanil ter ga s predlaganimi spremembami in dopolnitvami daje občinskemu svetu v obravnavo in sprejem po hitrem postopku.

Predsednik Odbora za finance, Stašo Lodrant, pove, da se je odbor s predlogom odloka seznanil, ga potrdil in ga predlaga občinskemu svetu v obravnavo in sprejem po hitrem postopku. Doda še, da je odbor zavzel sklep, da se naj pripombe, ki niso vsebinske narave, ampak predstavljajo tehnično rešitev, v čistopisu upoštevajo ter da se najde ustrezna rešitev za območje Račel – Log.

Predsednik Odbora za gospodarstvo, Ivan Backović, pove, da se je odbor s predlogom odloka seznanil, ga potrdil in ga predlaga občinskemu svetu v obravnavo in sprejem po hitrem postopku. Tudi odbor za gospodarstvo je zavzel sklep, da se naj pripombe, ki niso vsebinske narave, ampak predstavljajo tehnično rešitev, v čistopisu upoštevajo.

Predsednik Komisije za statut in pravna vprašanja, Zdravko Fajmut, je povedal, da je komisija predlog odloka preučila, preverila pravilnost poteka sprejemanja in priprave odloka, ugotovila skladnost z zakonskimi in podzakonskimi akti ter ga daje občinskemu svetu v obravnavo in sprejem po hitrem postopku.

Predsednica Odbora za družbene dejavnosti, Hedvika Gorenšek, je povedala, da se je odbor s predlogom odloka seznanil, ga potrdil in ga predlaga občinskemu svetu v obravnavo in sprejem po hitrem postopku. Tudi odbor za družbene dejavnosti je zavzel sklep, da se naj pripombe, ki niso vsebinske narave, ampak predstavljajo tehnično rešitev, v čistopisu upoštevajo.

Župan ponovno opomni na dopolnitev odloka z amandmajem, da se območje PR41 uredi z OPPN. Vsi na seji prisotni svetniki podpišejo amandma in ga predložijo županu.

Zdravko Fajmut na obrazloži način sprejemanja OPN, opozori, da je kar 39 soglasodajalcev, ki se morajo z vsemi predlogi strinjati.

Aleksander Ristič vpraša, kaj pomeni zapis »OPPN\*«. Gospod Tomo Globočnik pojasni, da je OPPN z dopisano \* predviden OPPN, ki še ni sprejet, kadar pa znak \* ni dopisan, pa pomeni, da je OPPN za to območje že sprejet.

Maks Pučelj predlaga, da se k OPPN enotno pristopi. Pohvali delo župana ter vseh, ki so bili vključeni v proces izdelave OPN.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP 1:**

**Občinski svet Občine Prevalje sprejme Amandma št. 1, ki so ga predlagali vsi na seji prisotni občinski svetniki in svetnice Občinskega sveta Občine Prevalje in se glasi:**

**»Območje PR41 se posebej uredi z OPPN.«**

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP 2:**

**Občinski svet Občine Prevalje sprejme Odlok o občinskem prostorskem načrtu Občine Prevalje (OPN) v prvi obravnavi.**

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP 3:**

**Občinski svet Občine Prevalje sprejme Odlok o občinskem prostorskem načrtu Občine Prevalje (OPN) v drugi obravnavi.**

**Odlok se objavi v Uradnem glasilu slovenskih občin.**

**K tč. 6**

**Predlog Odloka o spremembi Odloka o proračunu Občine Prevalje**

**za leto 2015 – Rebalans proračuna I.**

Veronika Šart poda kratko obrazložitev.

Predsednik Odbora za finance, Stašo Lodrant, pove, da se je odbor s Predlogom Odloka o spremembi odloka o proračunu Občine Prevalje za leto 2015 – rebalans proračuna I, seznanil, ga potrdil ter ga daje občinskemu svetu v obravnavo in sprejem. Predlaga, da se v proračunu za leto 2015 preveri višina prihodkov iz naslova najemnin za KOCEROD, višina pa mora biti vsaj enaka višini amortizacije po planu za leto 2015 in v skladu z najemno pogodbo za nepremičnine in opremo.

Predsednica Odbora za družbene dejavnosti, Hedvika Gorenšek, pove, da se je odbor s Predlogom Odloka o spremembi odloka o proračunu Občine Prevalje za leto 2015 – rebalans proračuna I, seznanil, ga potrdil ter ga daje občinskemu svetu v obravnavo in sprejem.

Predsednik Odbora za komunalne zadeve in varstvo okolja, Matej Pečnik, pove, da se je odbor s Predlogom Odloka o spremembi odloka o proračunu Občine Prevalje za leto 2015 – rebalans proračuna I, seznanil, ga potrdil ter ga daje občinskemu svetu v obravnavo in sprejem.

Predsednik Odbora za gospodarstvo, Ivan Backović, pove, da se je odbor s Predlogom Odloka o spremembi odloka o proračunu Občine Prevalje za leto 2015 – rebalans proračuna I, seznanil, ga potrdil ter ga daje občinskemu svetu v obravnavo in sprejem.

Predsednik Komisije za statut in pravna vprašanja, Zdravko Fajmut, je povedal, da je komisija predlog Odloka o spremembi odloka o proračunu Občine Prevalje za leto 2015 – rebalans proračuna I, preučila ter ugotovila, da obstaja potreba po sprejetju rebalansa proračuna za leto 2015.

Bernard Pačnik pove, da je imela svetniška skupina Lista za ljudi precej pomislekov glede rebalansa, vendar ga bodo zaradi predvidene ureditve objekta na Ugaslih pečeh podprli. Ob enem opozori, da se naj pri sprejemanju naslednjega proračuna poleg športa in kulture pomisli tudi na rešitev stanovanjskega problema ter nameni več sredstev za socialo. Župan pove, da so objekti, v katere se je investiralo, nujno potrebni za delovanje občine, da pa bo občina v prihodnje seveda investirala tudi v socialo, rešitev stanovanjskega problema pa skušala rešiti z izgradnjo stolpičev na območju vrtca Sp. kraj.

Zdravko Fajmut pove, da je potrebno podati pobudo za spremembo aktov, da se lahko sredstva, namenjena sociali, drugače razporedijo. Doda, da so bili vsi prosilci za stanovanja, ki so bili na listi, rešeni. Opomni, da je bil proti pravilniku o financiranju svetniških skupin, sam pa je predlagal, da se ta sredstva namenijo za socialo ali zdravstvo, kar pa ostali niso sprejeli. Povečevanje sredstev za delovanje lokalne samouprave so se mu zato zdela nepotrebna.

Maks Pučelj pove, da je izgradnja skate parka dobra rešitev in doda, da je potreba po podobnih objektih tudi drugje po občini.

V času glasovanja je bilo v dvorani 15 svetnikov.

S 13 glasovi za, 2 proti, je bil sprejet

**SKLEP:**

**Občinski svet Občine Prevalje sprejme Odlok o spremembi Odloka o proračunu Občine Prevalje za leto 2015 – Rebalans proračuna I.**

**Odlok se objavi v Uradnem glasilu slovenskih občin.**

**K tč. 7**

**PREDLOG STATUTA OBČINE PREVALJE – I. OBRAVNAVA**

Predsednik Komisije za statut in pravna vprašanja, Zdravko Fajmut, poda kratko obrazložitev.

Razprave ni bilo.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP:**

**Občinski svet Občine Prevalje sprejme Statut Občine Prevalje v prvi obravnavi.**

**K tč. 8**

**Predlog Poslovnika Občinskega sveta Občine Prevalje – I. obravnava.**

Predsednik Komisije za statut in pravna vprašanja, Zdravko Fajmut, poda kratko obrazložitev.

Razprave ni bilo

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP:**

**Občinski svet Občine Prevalje sprejme Poslovnik Občinskega sveta Občine Prevalje v prvi obravnavi.**

**K tč. 9**

**Osnovna šola Franja Goloba Prevalje – šolsko leto 2015/2016**

**a. Oblikovanje oddelkov v Enoti Vrtec Prevalje v šolskem letu 2015/2016.**

Ravnateljica OŠ Franja Goloba Prevalje, Mira Hancman, poda kratko obrazložitev.

Predsednica Odbora za družbene dejavnosti, Hedvika Gorenšek, pove, da se je odbor s predlaganim sklepom seznanil ter ga daje občinskemu svetu v obravnavo in sprejem.

Predsednik Odbora za finance, Stašo Lodrant, pove, da se je odbor s predlaganim sklepom seznanil ter ga daje občinskemu svetu v obravnavo in sprejem.

Razprave ni bilo.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP:**

**V OŠ Franja Goloba Prevalje, Enoti Vrtec Prevalje se v šolskem letu 2015/2016 oblikuje 13 oddelkov predšolske vzgoje, od tega se oblikujejo:**

* **4 homogeni oddelki I. starostnega obdobja (1x fleksibilni normativ, 3x delno fleksibilni normativ)**
* **7 homogenih oddelkov II: starostnega obdobja (fleksibilni normativ)**
* **2 kombinirana oddelka (fleksibilni normativ)**

**V primeru dodatnih vpisov otrok med šolskim letom se lahko oddelki, oblikovani na podlagi delno fleksibilnih normativov, preoblikujejo in oblikujejo oddelki na podlagi fleksibilnih normativov.**

**V primeru večjega števila izpisov otrok med šolskim letom, se otroci v oddelkih predšolske vzgoje ustrezno prerazporedijo in oddelki na novo oblikujejo.**

**B. SOGLASJE K SISTEMIZACIJI DELOVNIH MEST V OŠ PREVALJE IN ENOTI VRTEC**

**PREVALJE V ŠOLSKEM LETU 2015/2016.**

Ravnateljica OŠ Franja Goloba Prevalje, Mira Hancman, poda kratko obrazložitev.

Predsednica Odbora za družbene dejavnosti, Hedvika Gorenšek, pove, da se je odbor s predlaganima sklepoma seznanil ter ju daje občinskemu svetu v obravnavo in sprejem.

Predsednik Odbora za finance, Stašo Lodrant, pove, da se je odbor s predlaganima sklepoma seznanil ter ju daje občinskemu svetu v obravnavo in sprejem.

Razprave ni bilo.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP 1:**

**Občinski svet Občine Prevalje daje soglasje k sistematizaciji delovnih mest Osnovne šole Franja Goloba Prevalje za dogovorjeni program šole in sistematizaciji delovnih mest Enote Vrtec Prevalje za šolsko leto 2015/2016.**

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP 2:**

**Cena programov predšolske vzgoje v OŠ Prevalje, Enoti Vrtec Prevalje se s 1.9.2015 ne spreminja in znaša za**

* **I. starostno skupino (od 1 do 3 let) 422,14 EUR;**
* **II. starostno skupino (od 3 do 6 let) 322,40 EUR.**

**K TČ. 10**

**Lista prosilcev za dodelitev neprofitnih stanovanj v najem.**

Predsednik komisije za odpiranje in pregled vlog ter stanovanjskih razmer in oblikovanje liste prosilcev za dodelitev neprofitnih stanovanj v najem, Zdravko Fajmut, poda kratko obrazložitev.

Predsednik Odbora za komunalne zadeve in varstvo okolja, Matej Pečnik, pove, da se je odbor s postopkom in predlagano listo seznanil, jo potrdil in jo daje občinskemu svetu v obravnavo in sprejem ter doda, da tekom postopka zbiranja vlog niti ena vloga ni bila popolna ter pohvali delo občinske uprave, ki je v kratkem času zbrala vse dopolnitve.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP 1:**

**Občinski svet Občine Prevalje soglaša s predlogom prednostne liste prosilcev za dodelitev neprofitnih stanovanj v najem. Na listo je uvrščenih 26 prosilcev. Strokovna služba vsakemu prosilcu izda odločbo o uvrstitvi na prednostno listo. Prednostna lista prosilcev za dodelitev neprofitnih stanovanj v najem se objavi na oglasni deski občine. Prosilci lahko podajo pisne pritožbe županu Občine Prevalje v roku 15 dni po vročitvi odločbe.**

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP 2:**

**V primeru, da se v 15-dnevnem pritožbenem roku nobeden od uvrščenih na odločbo ne bo pritožil, Občinski svet Občine Prevalje ugotavlja, da je prednostna lista za dodelitev neprofitnih stanovanj v najem dokončna.**

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP 3:**

**Prosilci, ki so že najemniki neprofitnega stanovanja in podajo vlogo zaradi zamenjave stanovanja ali ponovne sklenitve najemne pogodbe, se jih uvrsti na seznam prosilcev z že dodeljenimi neprofitnim stanovanjem. V kolikor se pojavi primerno prazno stanovanje, imajo prosilci za zamenjavo stanovanj prednost pred prosilci z liste prosilcev za dodelitev neprofitnih stanovanj v najem.**

**K tč. 11**

**PREMOŽENJSKOPRAVNE ZADEVE - UKINITEV JAVNEGA DOBRA**

Žiga Berložnik poda kratko obrazložitev.

Predsednik Odbora za komunalne zadeve in varstvo okolja, Matej Pečnik, pove, da se je odbor s predlogom ukinitve javnega dobra seznanil, ga potrdil in ga daje občinskemu svetu v obravnavo in sprejem.

Predsednik Odbora za proračun in finance, Stašo Lodrant, pove, da se je odbor s predlogom ukinitve javnega dobra seznanil, ga potrdil in ga daje občinskemu svetu v obravnavo in sprejem.

V času glasovanja je bilo v dvorani 15 svetnikov.

S 15 glasovi za, 0 proti, je bil sprejet

**SKLEP:**

**I**

**Zemljišču parcela št. 340/3 k.o. 873 – Suhi Vrh pri Prevaljah (ID 652867), v izmeri 167 m2, se ukine status javnega dobra ter se zanj vknjiži lastninska pravica na Občino Prevalje.**

**II**

**Nepremičnina preneha imeti značaj javnega dobra in se vpiše v Zemljiško knjigo kot lastnina Občine Prevalje, Trg 2a, Prevalje, matična številka: 1357719000.**

**III**

**Ta sklep začne veljati naslednji dan po objavi v Uradnem glasilu slovenskih občin.**

**K tč. 12**

**Pobude in vprašanja**

Občinski svetnik Rafael ŠKUFCA je podal naslednje vprašanje oziroma pobudo:

|  |
| --- |
| Po pogovoru z društvom invalidov in z invalidi prosi, če bi se še enkrat pregledale klančine po Prevaljah in da bi se tiste res nujne uredile. Kot invalid je tudi sam pripravljen iti zraven na ogled (pregled). Spisek teh klančin je narejen, vendar se žal v dveh letih ni realiziral oz se ni realiziral v celoti. |

Občinska svetnica Marija ŠUŠEL je podala naslednje vprašanje oziroma pobudo:

|  |
| --- |
| Vpraša ali je možno, da bo Občina Prevalje, tako kot nekatere druge občine, subvencionirala ali pa vsaj delno pokrivala stroške predšolskih in šolskih otrok za koriščenje bazena na Ravnah.  Župan odgovori, da imajo otroci v času zimskih počitnic brezplačno koriščenje bazena, za poletje pa takšnega predloga do sedaj še ni bilo in se bo o tem razmislilo. |
| Izpostavi, da so starši v anketi, ki se je izvajala v mesecu maju, izražali nezadovoljstvo glede parkirnih prostorov pri vrtcu in jo zanima ali je možna kakšna rešitev.  Župan odgovori, da so parkirišča pred vrtcem celi dan prazna in da je dovolj prostora. Pri tem poudari, da v prometnih konicah nikoli ni možno zagotoviti toliko parkirnih mest, da bi vsak lahko svojega otroka pripeljal pred vrata. Se bodo pa iskale rešitve na tem območju. |

|  |
| --- |
| Opozori, da sta na cesti Prevalje – Leše dva udora in poziva, da se sanirata preden nastane veliko večja škoda. |
| Na pobudo dr. Koželjeve predlaga, da bi se imenovanje direktorja zdravstvenega doma obravnavalo ločeno od pravnega postopka Občine Prevalje in zdravstvenega doma.  Župan pove, da so veliki pritiski na Občino Prevalje. V prvem razpisu tudi Občina Mežica ni dala soglasja in ga še do sedaj ni, prav tako pa še nobena občina ni sprejela sklepa. Pri tem doda, da je v preteklosti Občina Prevalje večkrat prva glasovala, nato pa so ostale občine drugače glasovale in je bilo treba odločitve spreminjati in ponovno dajati na glasovanje. Doda, da se bo s soglasjem počakalo, da bodo tudi druge občine glasovale. |

Občinska svetnica Hedvika GORENŠEK je podala naslednje vprašanje oziroma pobudo:

Občinski svetnik Zdravko Fajmut je podal naslednje vprašanje oziroma pobudo:

|  |
| --- |
| Pove, da je po njegovi oceni dober direktor zdravstvenega doma tisti, ki na pravni način, torej preko sodišča, terja povrnitev nekaterih sredstev za katere misli, da jih je upravičen dobiti. Zato se strinja z gospo Hedviko Gorinšek o tem, da stvari ne bi povezovali. |

Občinski svetnik Maks PUČELJ je podal naslednje vprašanje oziroma pobudo:

|  |
| --- |
| Vpraša, ali dobijo svetniki, ki podajo svoje pobude in vprašanja na seji odborov, tudi odgovore.  Opozori, da še ni prejel odgovora glede problematike stanovanjske hiše »Hudej«. |

Občinski svetnik Štefan PERŠAK je podal naslednje vprašanje oziroma pobudo:

|  |
| --- |
| Se strinja z. g. Pučljem ter predlaga, da se na naslednji seji ugotovi realizacija teh pobud ali so bile uresničene ali ne. Nadaljuje, da želi prejeti podatke o neskladno porazdeljenih investicijah po posameznih krajevnih skupnostih. Ostali svetniki ga opomnijo, da je vse navedeno že prejel v gradivu za občinski svet. |

Občinski svetnik Bernard PAČNIK je podal naslednje vprašanje oziroma pobudo:

|  |
| --- |
| Opozori na kmetijo v Mežici, ki je zgorela ter da pobudo, da občina drugi občini pomaga ter pričakuje, da ko se drugič zgodi to v npr. naši občini, ji druge občine pomagajo.  V imenu Lešanarjev povabi na kolesarsko tekmo, ki bo v soboto, 20.6.2015, otvoritev balinišča, ki je bilo ob pomoči občine udarniško zgrajeno ter pohvali županov prispevek, zvečer pa vabi na zabavo. |

**K tč. 13**

**RAZNO**

Aleksander Ristič se strinja s predhodno povedanim mnenjem Hedvike Gorenšek in Zdravka Fajmuta glede podajanja soglasja k imenovanju direktorja Zdravstvenega doma Ravne na Koroškem.

Vladimir Pori se strinja s povedanim in predlaga, da se naj Komisija za mandatna vprašanja, volitve in imenovanja čim prej sestane ter o tem odloči, da se reši v najkrajšem času. Župan še doda, da dopisa, ki je bil poslan vsem svetnikom in se na naša na imenovanje direktorja, ni prejel.

Župan nadalje povabi na proslavo ob občinskem prazniku ter ostale prireditve, ki se bodo dogajale na Prevaljah in okolici.

Seja je bila zaključena ob 18.24 uri.

Zapisal:

Žiga BERLOŽNIK Župan

dr. Matija TASIČ

POROČILO O IZVRŠITVI SKLEPOV

Sklep k tč. 1 – Izvršen na seji.

Sklep k tč. 2 - Izvršen na seji.

Sklep k tč. 3 – Izvršen na seji, zapisnik je odložen v zbirko listin in posredovan v objavo na spletu.

Sklep k tč. 4 – Izvršen na seji. Predpis je bil objavljen v Uradnem glasilu slovenskih občin.

Sklep k tč. 5 – Predpis župan vrne v ponovno odločanje Občinskemu svetu Občine Prevalje.

Sklep k tč. 6 - Izvršen na seji. Predpis je bil objavljen v Uradnem glasilu slovenskih občin.

Sklep k tč. 7 - Izvršen na seji.

Sklep k tč. 8 - Izvršen na seji.

Sklep k tč. 9a - Izvršen na seji.

Sklep k tč. 9b - Izvršen na seji.

Sklep k tč. 9 - Izvršen na seji.

Sklep k tč. 10 - Izvršen na seji.

Sklep k tč. 11 - Izvršen na seji. Sklep je bil objavljen v Uradnem glasilu slovenskih občin.

Sklep k tč. 12 - Izvršen na seji.

Sklep k tč. 13 - Izvršen na seji.